**Ungvári vár története**

Az **ungvári vár** vagy **Drugeth-vár** [Ungvár](https://hu.wikipedia.org/wiki/Ungv%C3%A1r) nevezetessége, [Kárpátalja](https://hu.wikipedia.org/wiki/K%C3%A1rp%C3%A1talja) egyik leghíresebb műemléke. Első írásos említése a [Gesta Hungarorumban](https://hu.wikipedia.org/wiki/Gesta_Hungarorum) található, keletkezéséről azonban több elmélet is létezik.

Ungvár szívében foglal helyet, a [vulkanikus](https://hu.wikipedia.org/wiki/T%C5%B1zh%C3%A1ny%C3%B3) eredetű Várhegyen. Egy várkastéllyá átalakított belső [várból](https://hu.wikipedia.org/wiki/V%C3%A1r) és az azt övező parkból áll, melyet négy fülesbástyával és egy háromszögletű bástyával megerősített védőfal vesz körül. Teljes területe 8,5 [hektár](https://hu.wikipedia.org/wiki/Hekt%C3%A1r), ebből 6 hektár a várkert.

Ma a várkastélyban a Kárpátaljai Honismereti Múzeum és Képtár, valamint ideiglenes kiállítások találhatóak. A várparkban helyeztek el két [19. századi](https://hu.wikipedia.org/wiki/19._sz%C3%A1zad) öntöttvas szobrot: a Héraklész a lernai hidrávalt és a Pihenő Hermészt, valamint azt a [turulszobrot](https://hu.wikipedia.org/wiki/Turul_(mad%C3%A1r)), mely korábban a [tiszaújlaki](https://hu.wikipedia.org/wiki/Tisza%C3%BAjlak" \o "Tiszaújlak) [Rákóczi](https://hu.wikipedia.org/wiki/II._R%C3%A1k%C3%B3czi_Ferenc)-emlékművön állt, amíg a [szovjet](https://hu.wikipedia.org/wiki/Szovjetuni%C3%B3) hatalom le nem rombolta azt.

**A honfoglalás után**

[](https://hu.wikipedia.org/wiki/F%C3%A1jl:Ukraine-Uzhhorod-Castle-4.jpg)

Kapu

Az ungvári vár első írásos említése a [Gesta Hungarorumban](https://hu.wikipedia.org/wiki/Gesta_Hungarorum) található. P. dictus magister azaz [Anonymus](https://hu.wikipedia.org/wiki/Anonymus) szerint, ahogy a honfoglaló [Álmos](https://hu.wikipedia.org/wiki/%C3%81lmos_magyar_fejedelem) népével Hung vagy Ung várához ért, a vár [szláv](https://hu.wikipedia.org/wiki/Szl%C3%A1v_n%C3%A9pek)ura, Laborcza onnan megfutamodott, ám a magyarok üldözőbe vették és a mai [Laborc folyó](https://hu.wikipedia.org/wiki/Laborc_(foly%C3%B3))partján megölték. Ezután a várba bevonuló [magyarok](https://hu.wikipedia.org/wiki/Magyarok) ott négy napig áldomást tartottak, melynek negyedik napján Álmos fiát, [Árpádot](https://hu.wikipedia.org/wiki/%C3%81rp%C3%A1d_magyar_fejedelem) nevezte ki az új fejedelemmé. „És mivel Ungváron történt Árpád fejedelemmé választása, hungvári fejedelemnek hivatott, vitéz népe pedig Hungról, az idegenek nyelvén: Hungari, Hungaren, Ungaren nevet kapott, mely mai napig fennmaradt az egész világon.”

Anonymus elbeszélésnek hitelessége több helyen is kétségbe vonható, hisz Álmos valószínűleg már nem is lépett a [Kárpát-medence](https://hu.wikipedia.org/wiki/K%C3%A1rp%C3%A1t-medence) területére. Ezzel együtt a vár megépítését illetően többféle elmélet is létezik. Egyes teóriák szerint a vár szláv [erődítmény](https://hu.wikipedia.org/wiki/Er%C5%91d%C3%ADtm%C3%A9ny) volt, míg mások szerint a betelepülő magyarok alapították. Abban is eltérnek a vélemények, hogy a honfoglalás kori [földvár](https://hu.wikipedia.org/wiki/F%C3%B6ldv%C3%A1r_(%C3%A9p%C3%ADtm%C3%A9ny)), majd a [13. században](https://hu.wikipedia.org/wiki/13._sz%C3%A1zad) felépült első kővár ugyanazon a vulkanikus dombon állt-e, mint a ma is látogatható építmény. Azonban a három vár azonos építési helyének elméletét erősen cáfolja, hogy a [gerényi](https://hu.wikipedia.org/wiki/Ger%C3%A9ny" \o "Gerény) dombon ma is láthatóak a korábbi kőerődítmény maradványai.

Valószínűsíthető, hogy a környék első erődítménye az [Ung](https://hu.wikipedia.org/wiki/Ung_(foly%C3%B3)) folyása mentén Ungvártól kissé lejjebb állt. Az viszont bizonyos, hogy ez a földvár a [honfoglalást](https://hu.wikipedia.org/wiki/Honfoglal%C3%A1s) követő, de leginkább az [Árpád-házi](https://hu.wikipedia.org/wiki/%C3%81rp%C3%A1d-h%C3%A1z) időkben erős magyar végvárként szolgált. Az [I. (Szent) István](https://hu.wikipedia.org/wiki/I._Istv%C3%A1n_magyar_kir%C3%A1ly) által alapított várispánságok egyike volt az [ungi](https://hu.wikipedia.org/wiki/Ung_v%C3%A1rmegye), amelyhez 18 település tartozott. Fontos továbbá szólni arról, hogy a környék lakói leginkább [várjobbágyok](https://hu.wikipedia.org/wiki/Jobb%C3%A1gy), várcselédek voltak. Ez a nagy arány leginkább az Árpád-házi királyok [halicsi](https://hu.wikipedia.org/wiki/Gal%C3%ADcia" \o "Galícia) hadjáratai miatt volt szükségszerű. A [11. század](https://hu.wikipedia.org/wiki/11._sz%C3%A1zad) végén [Kapolcs](https://hu.wikipedia.org/w/index.php?title=Kapolcs_(vez%C3%A9r)&action=edit&redlink=1) [kun](https://hu.wikipedia.org/wiki/Kunok) vezér csapatával betört a vidékre, elpusztította az ungi és [borsovai](https://hu.wikipedia.org/wiki/Borsova_v%C3%A1rmegye" \o "Borsova vármegye) várispánságok vidékét, ám a várat nem tudta bevenni.

Az [1241](https://hu.wikipedia.org/wiki/1241)-[42](https://hu.wikipedia.org/wiki/1242). évi [tatárjárás](https://hu.wikipedia.org/wiki/Tat%C3%A1rj%C3%A1r%C3%A1s) során a földvárat teljesen elpusztították. A tatárjárás után „második honalapítónk”, [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) az ország határainak védelme érdekében kőerődítmények és -várak építését rendelte el. Így épült fel a környék második vára, azon a dombon, ahol most a közigazgatásilag már Ungvárhoz tartozó Gerény fekszik.

**A Drugeth család uralma**

[](https://hu.wikipedia.org/wiki/F%C3%A1jl:Uzhhorod_castle_1.jpg)

A vár makettje

Pontosan nem ismert, hogy mikor alakult ki Ung vármegye, [A Pallas nagy lexikona](https://hu.wikipedia.org/wiki/A_Pallas_nagy_lexikona) szerint a 13. század elejéről való az Ung vármegyei főispán első említése. Központja eleinte [Nagykapos](https://hu.wikipedia.org/wiki/Nagykapos" \o "Nagykapos) volt, Ungvár csak [járási](https://hu.wikipedia.org/wiki/J%C3%A1r%C3%A1s) székhely szerepét töltött be. [1290](https://hu.wikipedia.org/wiki/1290)-ben [IV. (Kun) László](https://hu.wikipedia.org/wiki/IV._L%C3%A1szl%C3%B3_magyar_kir%C3%A1ly) [Aba Amadé](https://hu.wikipedia.org/wiki/Aba_Amad%C3%A9) [nádornak](https://hu.wikipedia.org/wiki/N%C3%A1dor), az északkeleti [Magyarország](https://hu.wikipedia.org/wiki/Magyarorsz%C3%A1g) kiskirályának adományozta a vármegyét. Aba Amadé [III. András](https://hu.wikipedia.org/wiki/III._Andr%C3%A1s_magyar_kir%C3%A1ly) híve volt, halála után [Károly Róbertet](https://hu.wikipedia.org/wiki/I._K%C3%A1roly_magyar_kir%C3%A1ly) támogatta. Azonban miután összetűzésbe került [Kassa](https://hu.wikipedia.org/wiki/Kassa)városával, és a kassai polgárok, kiváltságaik védelmében, [1311](https://hu.wikipedia.org/wiki/1311)-ben meggyilkolták, Károly Róbert a város és Aba Amadé fiai között kialakult konfliktusban a város mellé állt. Amadé fiai a király ellen fordultak, a [rozgonyi csata](https://hu.wikipedia.org/wiki/Rozgonyi_csata) azonban a király győzelmét hozta. Károly Róbert Ungvárt és környékét a vele együtt [Nápolyból](https://hu.wikipedia.org/wiki/N%C3%A1poly) Magyarországra került [Drugeth Fülöpnek](https://hu.wikipedia.org/wiki/Drugeth_F%C3%BCl%C3%B6p)adományozta, a rozgonyi csatában tanúsított vitézségéért. Ekkor vette kezdetét a [Drugeth család](https://hu.wikipedia.org/wiki/Drugeth_csal%C3%A1d" \o "Drugeth család) több mint 360 éves uralma.

Drugeth Fülöp [1320](https://hu.wikipedia.org/wiki/1320) környékén látott hozzá a mai vár felépítéséhez, az azonban még jó harminc évig elhúzódott. Fülöp [1327](https://hu.wikipedia.org/wiki/1327)-ben utód nélkül hunyt el, a birtok halála után öccsére, Jánosra, majd annak fiaira, Miklósra és Jánosra szállt. Előbbi a Drugeth nemzetség gerényi, utóbbi a [homonnai](https://hu.wikipedia.org/wiki/Homonna) ágának megalapítója lett. A vár építését Homonnai Drugeth László fejezte be.

A [mohácsi vészt](https://hu.wikipedia.org/wiki/Moh%C3%A1csi_csata) követő időkben Ungvár hol a Habsburgok, hol az erdélyi fejedelmek birtokába jutott.

A Drugethek uralkodásuk alatt sokat tettek mind a városért, mind a várért. A védelmi követelményeknek megfelelően többször is átépítették utóbbit. Drugeth István Ung és Zemplén vármegyei főispánsága idején, [1598](https://hu.wikipedia.org/wiki/1598)-ban esett át a vár az egyik legjelentősebb átalakuláson, erről tanúskodik a belső várkastély bejárata feletti évszám is. Valószínűleg ekkor alakult ki a vár mai arculata, bár a védművek jelentős részét az utóbbi századok során lebontották. Ekkor emelték a várat övező, négy fülesbástyával és egy háromszögletű bástyával megerősített kőfalakat. A vár megközelítését északkeletről meredek szikla teszi lehetetlenné, a többi oldalán 15-20 [méter](https://hu.wikipedia.org/wiki/M%C3%A9ter) széles és 8-10 méter mély árkokat ástak. Hasonló, bár sokkal sekélyebb árok vette körül a belső várat is. Ez eredetileg [reneszánsz](https://hu.wikipedia.org/wiki/Renesz%C3%A1nsz) stílusban, négyszintesnek épült, azonban a negyedik, [fából](https://hu.wikipedia.org/wiki/Fa_(anyag)) készült szint leégett. Belső udvarában még látszanak az egykori íves tornác nyomai. Ugyancsak a belső udvarban található a közel 30 méter mély [kút](https://hu.wikipedia.org/wiki/K%C3%BAt) is.

1602-től Bocskai István birtokolta a várat, majd 1606-ban visszaadta azt Drugeth Györgynek. Bethlen Gábor azonban 1619-ben elfoglalta a várat, Drugeth György Lengyelországba menekült.1646. április 24-én az ungvári vár kápolnájában jött létre az Unió, az egri püspök jelenlétében 63 ortodox pap fogadott hűséget XI. Ince pápának és utódainak. Ennek értelmében a magyarországi ortodox egyház áttért a római pápa fennhatósága alá, új vallás született a városban, a görög katolikus felekezet. Az Unióról nevezetes templom 1248 és 1250 között épült, de ma már csak az alapzata tekinthető meg a várkertben.[1684](https://hu.wikipedia.org/wiki/1684)-ben [Thököly Imre](https://hu.wikipedia.org/wiki/Th%C3%B6k%C3%B6ly_Imre) [kuruc](https://hu.wikipedia.org/wiki/Kurucok) felkelő serege megszállta a várost, elfoglalta a várat. A vár urát, a Drugeth nemzetség utolsó sarját császárhű magatartása miatt Kassán kivégeztették.

**A Rákóczi-szabadságharc idején**

[](https://hu.wikipedia.org/wiki/F%C3%A1jl:Uzhhorod_castle_4.jpg)

Felújítási munkálatok

1691-ben Ungvár Bercsényi Miklós birtokává vált, az ő idejére tehető a vár fénykora. Megerősítette a várat, palotáját fényesen berendezte, jelentős műkincsgyűjteményt és könyvtárat hozott létre benne. Egyik vadászatán II. Rákóczi Ferenc volt a vendége, akivel hű barátságot kötött, és aki többek között Bercsényi hatására kezdett a szabadságharc szervezéséhez. Miután Rákóczit 1701. április 18-án Nagysáros várában elfogták, Bercsényi kénytelen volt Lengyelországba menekülni.

A kuruc seregek hosszú ostrom után 1704-ben foglalták el a várat, és egészen 1711-ig meg is tartották azt. Rákóczi többször is fogadta itt a Lengyelországból, Franciaországból és Oroszországból érkező követeket. A Rákóczi-szabadságharc leverése után az osztrák császár bosszút állt a váron és a városon. Ungvárt kamarai várossá fokozták le, elvesztette önkormányzatát, a Királyi Kamara irányítása alá került. [1728](https://hu.wikipedia.org/wiki/1728)-ban leégett a vár, helyreállításához csak évek múltán kezdtek hozzá. [1771](https://hu.wikipedia.org/wiki/1771)-ig császári katonaság tanyázott a várban.

**A 18. század végétől napjainkig**

[](https://hu.wikipedia.org/w/index.php?title=F%C3%A1jl:Turulszobor_az_Ungv%C3%A1ri_v%C3%A1rban.jpg&filetimestamp=20080510233713&)

A várkertben található [turulszobor](https://hu.wikipedia.org/wiki/Turul_(mad%C3%A1r))

1771-ben [Bacsinszky András](https://hu.wikipedia.org/wiki/Bacsinszky_Andr%C3%A1s" \o "Bacsinszky András) munkácsi görög katolikus [püspök](https://hu.wikipedia.org/wiki/P%C3%BCsp%C3%B6k) levélben fordult [Mária Teréziához](https://hu.wikipedia.org/wiki/M%C3%A1ria_Ter%C3%A9zia_magyar_kir%C3%A1lyn%C5%91), s kérte, hogy a várat adják át a püspökségnek. A királynő [1775](https://hu.wikipedia.org/wiki/1775)-ben az egyháznak adományozta a hadászati célokra már alkalmatlan várat, s ide költözött át a Munkácsi Görög Katolikus Püspökség. Papneveldévé alakították át a várat, melynek sajnos áldozatul esett a várpalota díszterme. A várkertben álló templomot ekkor bontották le, rossz állapota miatt.

A [trianoni békeszerződést](https://hu.wikipedia.org/wiki/Trianoni_b%C3%A9keszerz%C5%91d%C3%A9s) követően [Kárpátalja](https://hu.wikipedia.org/wiki/K%C3%A1rp%C3%A1talja), így az ungvári vár is [Csehszlovákiához](https://hu.wikipedia.org/wiki/Csehszlov%C3%A1kia) került. A csehszlovák hatóságok hátrányos megkülönböztetésben részesítették a görög katolikus egyházat az ortodoxszal szemben, majd a [második világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) utáni szovjet hatalom egyenesen megszüntette előbbit. [1944](https://hu.wikipedia.org/wiki/1944)-ben a bevonuló szovjet csapatok megszállták a várban székelő hittudományi főiskolát, a kispapokat bizonytalan időre hazaküldték. [Romzsa Tódor](https://hu.wikipedia.org/wiki/Romzsa_T%C3%B3dor" \o "Romzsa Tódor) püspök többszöri próbálkozással elérte, hogy a vár egyik szárnyát mégis csak igénybe vehessék. Azonban a szovjet vezetésnek az volt a célja, hogy a görög katolikusokat kivonja a római pápa fennhatósága alól, s a [moszkvai](https://hu.wikipedia.org/wiki/Moszkva) [pátriárkának](https://hu.wikipedia.org/wiki/P%C3%A1tri%C3%A1rka) rendelje alá őket. Az Ukrajnai Kommunista Párt [1946](https://hu.wikipedia.org/wiki/1946). [november 29-én](https://hu.wikipedia.org/wiki/November_29.) titkos határozatot hozott a hittudományi főiskola bezárásáról, az Unió melegágyának titulálva azt. [1949](https://hu.wikipedia.org/wiki/1949)-ben pedig a szovjet hatóságok teljes egészében felszámolták a görög katolikus egyházat, beolvasztva azt az ortodoxba, a görög katolikust tiltott vallássá nyilvánítva.

Ötven éven át illegálisan, [katakomba](https://hu.wikipedia.org/wiki/Katakomba)-egyházként működött a görög katolikus hitközség. [1989](https://hu.wikipedia.org/wiki/1989)-ben legalizálták, ám ungvári épületeit nem kapta vissza.

A [Szovjetunióhoz](https://hu.wikipedia.org/wiki/Szovjetuni%C3%B3) történő csatolás után a várban létrehozták a Kárpátaljai Honismereti Múzeumot és Képtárat. A [60-as években](https://hu.wikipedia.org/wiki/1960-as_%C3%A9vek) hozzáláttak a vár restaurálásához, helyreállították a várkaput, a délnyugati homlokzatot, néhány ajtó- és ablakkeretet, új hidat építettek a várárok felett.

A vár szomszédságában [1970](https://hu.wikipedia.org/wiki/1970)-ben nyitotta meg kapuit az Ungvári szabadtéri és néprajzi múzeum ([skanzen](https://hu.wikipedia.org/wiki/Skanzen)). Szakértők útmutatása alapján Kárpátalja falvaiban felmérték, hogy mely épületeket érdemes lebontani, Ungvárra szállítani és ott eredeti formájukban újra felépíteni. Az előkészítő munkák közel egy évtizeden át tartottak.

Forrás: https://hu.wikipedia.org/wiki/Ungvári\_vár

[**Cím**](https://www.google.hu/search?rlz=1C1GGRV_enHU753HU754&q=ungv%C3%A1ri+v%C3%A1r+c%C3%ADm&stick=H4sIAAAAAAAAAOPgE-LSz9U3MM0tLKzM1pLNTrbSz8lPTizJzM-DM6wSU1KKUouLAaWWycstAAAA&sa=X&ved=0ahUKEwjghsCQ85_XAhWIqKQKHZxUBMsQ6BMIoQEwFQ)**:**Kapitul'na St, 33, Uzhhorod, Zakarpats'ka oblast, Ukrajna, 88000

[**Nyitva tartás**](https://www.google.hu/search?rlz=1C1GGRV_enHU753HU754&q=ungv%C3%A1ri+v%C3%A1r+nyitva+tart%C3%A1s&sa=X&ved=0ahUKEwjghsCQ85_XAhWIqKQKHZxUBMsQ6BMIpAEwFg)**:**

|  |  |
| --- | --- |
| hétfő | Zárva |
| kedd | 10:00–18:00 |
| szerda | 10:00–18:00 |
| csütörtök | 10:00–18:00 |
| péntek | 10:00–18:00 |
| szombat | 10:00–18:00 |
| vasárnap | 10:00–18:00 |
|  |  |
|  |  |
|  |  |

[**Telefonszám**](https://www.google.hu/search?rlz=1C1GGRV_enHU753HU754&q=ungv%C3%A1ri+v%C3%A1r+telefonsz%C3%A1m&sa=X&ved=0ahUKEwjghsCQ85_XAhWIqKQKHZxUBMsQ6BMIqgEwFw)**:**[+380 312 614 609](javascript:void(0))